****

**UPRAVNI ODJEL ZA ZDRAVSTVO,**

**SOCIJALNU SKRB UDRUGE I MLADE**

**KLASA: 230-01/20-1/1**

**URBROJ: 2198/1-05-20-1**

**Zadar, 15. siječnja 2020. godine**

Zadarska županija, Upravni odjel za zdravstvo, socijalnu skrb, udruge i mlade temeljem članka 11. stavak 1. Odluke o financiranju programa i projekata od interesa za opće dobro koje provode udruge iz sredstava proračuna Zadarske županije ("Službeni glasnik Zadarske županije" broj 22/15) objavljuje

**J A V N I P O Z I V**

**za prijavu programa i projekata udruga za dodjelu financijske potpore u okviru raspoloživih sredstava Proračuna Zadarske županije za 2020. godinu na poziciji Upravnog odjela za zdravstvo, socijalnu skrb udruge i mlade – područje promicanja vrijednosti Domovinskog rata i antifašističke borbe, promicanje vrijednosti građanskih inicijativa, Ustavom zajamčenih ljudskih prava i temeljnih sloboda**

Zadarska županija kao davatelj financijskih potpora poziva udruge koje su programski usmjerene na promicanje vrijednosti Domovinskog rata i antifašističke borbe te promicanje vrijednosti građanskih inicijativa, Ustavom zajamčenih ljudskih prava i temeljnih sloboda, za prijavu programa i projekata za dodjelu financijske potpore u okviru raspoloživih sredstava Županijskog proračuna za 2020. godinu na poziciji Upravnog odjela za zdravstvo, socijalnu skrb udruge i mlade.

**I. UVJETI PRIHVATLJIVOSTI PRIJAVITELJA**

Svaka udruga čija je djelatnost usmjerena na promicanje vrijednosti Domovinskog rata i antifašističke borbe te promicanje vrijednosti građanskih inicijativa, Ustavom zajamčenih ljudskih prava i temeljnih sloboda ima pravo na ovaj natječaj prijaviti svoj program/projekt.

Programi/projekti će biti razmatrani ukoliko prijavitelj udovoljava sljedećim uvjetima:

* da je udruga upisana u Registar udruga odnosno drugi odgovarajući registar,
* da je udruga upisana u Registar neprofitnih organizacija,
* da je teritorijalni obuhvat djelatnosti i djelovanja udruge područje Zadarske županije ili da
* ostvaruje programe/projekte kojima se zadovoljavaju javne potrebe i interesi Županije,
* da statutom utvrđeni ciljevi i djelatnosti udruge nisu u suprotnosti s Ustavom ili zakonom,
* da vodi transparentno financijsko poslovanje u skladu s propisima o računovodstvu neprofitnih organizacija,
* da je udruga ispunila sve obveze s osnova plaćanja doprinosa za mirovinsko i zdravstveno

osiguranje i plaćanje poreza te drugih davanja prema državnom proračunu i proračunu Zadarske županije,

* djelovanje udruge mora biti iz područja promicanja vrijednosti Domovinskog rata i

antifašističke borbe, promicanje vrijednosti građanskih inicijativa, Ustavom zajamčenih

ljudskih prava i temeljnih sloboda,

* da je udruga sukladno članku 55. stavku 1. Zakona o udrugama (NN 74/14., 70/17. 98/19.) uskladila statut sa Zakonom o udrugama i o tome podnijela zahtjev za upis promjena nadležnom uredu.

Ispunjavanje uvjeta da je udruga ispunila sve obveze s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Zadarske županije prijavitelj dokazuje **potvrdom Porezne uprave o nepostojanju duga.** Ispunjavanje ostalih uvjeta prihvatljivosti prijavitelja, Zadarska županija provjerava uvidom u internetom dostupan Registar udruga i Registar neprofitnih organizacija kao i provjerom u poslovnim knjigama Zadarske županije. U slučaju nemogućnosti provjere na opisani način Zadarska županija zadržava pravo tražiti dodatne dokaze o ispunjavanju uvjeta u postupku ispitivanja ispunjavanja formalnih uvjeta Javnog poziva (npr. preslika Statuta, potvrda FINA-e o zaprimanju financijskih izvještaja i dr.).

**II. PODRUČJA AKTIVNOSTI ZA PRIJAVU PROJEKATA/ PROGRAMA**

Potpore se odobravaju udrugama za programe i projekte od interesa za opće dobro u Zadarskoj županiji temeljem *Odluke o financiranju programa i projekata od interesa za opće dobro koje provode udruge iz sredstava proračuna Zadarske županije ("Službeni glasnik Zadarske županije" broj 22/15)*, a sukladno strateškim i planskim dokumentima Zadarske županije, u sljedećim prioritetnim područjima:

- promicanje vrijednosti Domovinskog rata i antifašističke borbe,

- promicanje vrijednosti građanskih inicijativa, Ustavom zajamčenih ljudskih prava i temeljnih

sloboda.

**III. PRIJAVNA DOKUMENTACIJA**

Prijava za dodjelu potpore podnosi se na propisanim obrascima:

* obrazac opisa programa ili projekta (Obrazac 1)
* obrazac proračuna programa ili projekta (Obrazac 2)

Prijavi se obvezno prilažu dokazi o ispunjavanju uvjeta i to:

* Potvrda Porezne uprave o nepostojanju duga kao dokaz da je udruga ispunila sve obveze s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Zadarske županije,
* Izjava o partnerstvu prijavitelja i partnera u slučaju prijave programa ili projekta u partnerstvu s jednom ili više udruga (Obrazac 3)
* Izjava da nema nepodmirenih obveza prema proračunu Zadarske županije (Obrazac 4)
* Izjava o nepostojanju dvostrukog financiranja (Obrazac 5)

Obrasci opisa i proračuna programa/projekta (Obrazac 1. i Obrazac 2.) uz prijavu o partnerstvu (Obrazac 3.), izjave da nema nepodmirenih obveza prema proračunu Zadarske županije (Obrazac 4) i izjavu o nepostojanju dvostrukog financiranja (Obrazac5), čine sastavni dio ovog Javnog poziva i mogu se preuzeti osobno u pisarnici Zadarske županije na adresi Božidara Petranovića 8, Zadar, svakim radnim danom u tijeku roka za podnošenje prijava ili na internetskoj stranici Zadarske županije [www.zadarska-zupanija.hr](http://www.zadarska-zupanija.hr).

O**brasci opisa i proračuna programa/projekta i izjave moraju biti vlastoručno potpisani od strane voditelja/ice programa/projekta i osobe ovlaštene za zastupanje udruge i ovjereni službenim pečatom udruge**.

Prijava s potrebnom dokumentacijom dostavlja se u papirnatom obliku **preporučeno poštom ili osobno predajom u pisarnici Zadarske županije na adresu:**

**Zadarska županija**

**Božidara Petranovića 8**

1. **000 Zadar**

- s naznakom: *Prijava za dodjelu financijske potpore udrugama s pozicije Upravnog odjela za zdravstvo, socijalnu skrb, udruge i mlade* ***– područje promicanja vrijednosti Domovinskog rata i antifašističke borbe, promicanje vrijednosti građanskih inicijativa, Ustavom zajamčenih ljudskih prava i temeljnih sloboda.***

**IV. UVJETI JAVNOG POZIVA**

Ukupno planirana vrijednost Javnog poziva je 405.000,00 kuna. Najmanji iznos financijskih sredstava koji se može prijaviti i ugovoriti po pojedinom programu ili projektu je 5.000,00 kuna, a najveći 60.000,00 kuna.

Programi ili projekti mogu se financirati u cijelom ili u djelomično zatraženom iznosu na način da se isplata u pravilu obavlja u jednakim mjesečnim ratama počevši od mjeseca sklapanja ugovora do konca 2020. godine.

Jedan prijavitelj može prijaviti i ugovoriti jedan program/projekt u okviru ovog Javnog poziva, na razdoblje provedbe do 12 mjeseci. Ista udruga može biti partner na više projekata unutar prioritetnih područja Javnog poziva.

Prijavitelj može djelovati u partnerstvu s jednom ili više udruga koje moraju ispunjavati sve uvjete prihvatljivosti koje vrijede za prijavitelje.

**V.** **ROK ZA PODNOŠENJE PRIJAVA**

Rok za podnošenje prijava programa/projekata udruga za financijsku potporu iz sredstava Proračuna Zadarske županije za 2020. godinu je do **14. veljače 2020. godine.**

Zakašnjele, nepotpune ili na drugi način podnesene prijave protivno uvjetima iz ovog Javnog poziva neće se razmatrati.

**VI. ROK I NAČIN OBJAVE PRIHVAĆENIH PROJEKATA/PROGRAMA**

Upravni odjel za zdravstvo, socijalnu skrb, udruge i mlade će najkasnije u roku od 30 dana od isteka roka za podnošenje prijava provesti postupak provjere potpunosti i pravovremenosti prijava te prijave koje ispunjavaju formalne uvjete dostaviti Povjerenstvu za ocjenjivanje kojeg Odlukom osniva i imenuje Župan na prijedlog Upravnog odjela za zdravstvo, socijalnu skrb, udruge i mlade.

Povjerenstvo za ocjenjivanje će nakon razmatranja i ocjena prijava koje ispunjavaju formalne uvjete najkasnije u daljnjem roku od 30 dana izraditi prijedlog odluke o odobravanju potpora te ga dostaviti županu na nadležno odlučivanje. Odluku o odobrenju potpora donosi župan.

**VII. OBJAVA REZULTATA JAVNOG POZIVA**

Rezultati Javnog poziva s podacima o udrugama kojima su odobrene potpore, programima i projektima i iznosima potpora, objavit će se na mrežnoj stranici Zadarske županije www.zadarska-zupanija.hr u roku od 8 dana od donošenja odluke župana o odobrenju potpora čime će se sve udruge smatrati obaviještene o rezultatima Javnog poziva.

Zadarska županija će udrugama koje su nezadovoljne odlukom o odobrenju potpora omogućiti pravo na prigovor, što će jasno biti naznačeno u javno objavljenim rezultatima Javnog poziva. Prigovor se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visini sredstava.

**VIII. UGOVARANJE PROVEDBE PROGRAMA/PROJEKATA**

S udrugom kojoj je odobrena potpora za program, projekt, ili aktivnost, Zadarska županija zaključuje ugovor kojim se uređuju međusobna prava i obveze udruge i Zadarske županije.

**DODATNE INFORMACIJE**

Sva pitanja vezana uz ovaj Javni poziv mogu se postavljati isključivo elektroničkim putem najkasnije 5 dana prije isteka Javnog poziva, slanjem upita na adresu elektroničke pošte: [bernard.maruna@zadarska-zupanija.hr](mailto:bernard.maruna@zadarska-zupanija.hr).

Tekst Javnog poziva objavljen je dana **15. siječnja 2020. godine** na mrežnoj stranici Zadarske županije [www.zadarska-zupanija.hr](http://www.zadarska-zupanija.hr), a obavijest o objavi Javnog poziva u dnevnom tisku.

**UPRAVNI ODJEL ZA ZDRAVSTVO,**

**SOCIJALNU SKRB, UDRUGE I MLADE**